Xitoyda fanga noma’lum bo‘lgan toshga aylangan minglab qoldiqlar topildi

Xitoyda olimlarning fikricha, yoshi taxminan 518 million yilni tashkil etuvchi toshga aylangan minglab qoldiqlar topildi, deb yozadi BBC.

Olimlar bu misli ko‘rilmagan topilmadan hayratda ekanliklarini tan olgan. Paleontologlar uni so‘nggi asrda topilgan eng noyob topilma deb baholamoqda.
Ularning aytishicha, topilmalar organizmning yumshoq to‘qimalari, jumladan, teri, ko‘z va ichki organlari yaxshi saqlanib qolganligi uchun ham qimmatli hisoblanadi.

Sinszyan biotasi nomi bilan mashhur bo‘lgan qoldiqlar Xitoyning Xubey provinsiyasidan topilgan.
Biota— ma’lum bir geologik davrda tarqalgan va tarqalish maydoniga ko‘ra birlashtirilgan tirik organizmlar turi.
Umumiy hisobda 20 mingdan ortiq toshga aylangan qoldiqlar topilgan bo‘lib , ular orasida qurtlar, dengiz suv meduzalar, aktiniyalar va dengiz suv o‘tlari ham bor.
Xabarda aytilishicha, ular tirik organizmlar kelib chiqishining dastlabki bosqichini o‘rganishda muhim manbaga aylanadi.